CELEX: 62005TA0221
Language: el
Date: 2008-07-08 00:00:00
Title: Υπόθεση T-221/05: Απόφαση του Πρωτοδικείου της 8ης Ιουλίου 2008 — Huvis κατά Συμβουλίου (Ντάμπινγκ — Εισαγωγές μη συνεχών ινών από πολυεστέρες, καταγωγής Κορέας — Κανονισμός για την περάτωση ενδιάμεσης επανεξετάσεως — Εφαρμογή μεθόδου διαφορετικής από εκείνη που χρησιμοποιήθηκε κατά την αρχική έρευνα — Απαιτείται μεταβολή των περιστάσεων — Προσαρμογή ζητηθείσα βάσει του κόστους των σχετικών δανείων — Προθεσμίες πληρωμής — Βάρος αποδείξεως — Αρχή της χρηστής διοικήσεως — Άρθρο 2, παράγραφος 10, στοιχεία β' και ζ', και άρθρο 11, παράγραφος 9, του κανονισμού (ΕΚ) 384/96)

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/44
            
         Απόφαση του Πρωτοδικείου της 8ης Ιουλίου 2008 — Huvis κατά Συμβουλίου
   (Υπόθεση T-221/05) (1)
   
   (Ντάμπινγκ - Εισαγωγές μη συνεχών ινών από πολυεστέρες, καταγωγής Κορέας - Κανονισμός για την περάτωση ενδιάμεσης επανεξετάσεως - Εφαρμογή μεθόδου διαφορετικής από εκείνη που χρησιμοποιήθηκε κατά την αρχική έρευνα - Απαιτείται μεταβολή των περιστάσεων - Προσαρμογή ζητηθείσα βάσει του κόστους των σχετικών δανείων - Προθεσμίες πληρωμής - Βάρος αποδείξεως - Αρχή της χρηστής διοικήσεως - Άρθρο 2, παράγραφος 10, στοιχεία β' και ζ', και άρθρο 11, παράγραφος 9, του κανονισμού (ΕΚ) 384/96)
   (2008/C 209/76)
   Γλώσσα διαδικασίας: η αγγλική
   Διάδικοι
   
      Προσφεύγουσα: Corp. (Gangnam-gu, Σεούλ, Νότια Κορέα) (εκπρόσωποι: J.-F. Bellis, F. Di Gianni και R. Antonini, δικηγόροι)
   
      Καθού: Συμβούλιο της Ευρωπαϊκής Ενώσεως (εκπρόσωποι: J.-P. Hix, επικουρούμενος από τον G. Berrisch, δικηγόρο)
   
      Παρεμβαίνουσα υπέρ του καθού: Επιτροπή των Ευρωπαϊκών Κοινοτήτων (εκπρόσωποι: E. Righini και K. Talabér-Ricz)
   Αντικείμενο
   Αφενός, αίτημα ακυρώσεως του άρθρου 2 του κανονισμού (ΕΚ) 428/2005 του Συμβουλίου, της 10ης Μαρτίου του 2005, για την επιβολή οριστικού δασμού αντιντάμπινγκ στις εισαγωγές μη συνεχών ινών από πολυεστέρες, καταγωγής Λαϊκής Δημοκρατίας της Κίνας και Σαουδικής Αραβίας, για την τροποποίηση του κανονισμού (ΕΚ) 2852/2000 για την επιβολή οριστικού δασμού αντιντάμπινγκ στις εισαγωγές μη συνεχών ινών από πολυεστέρες, καταγωγής Δημοκρατίας της Κορέας, και για την περάτωση της διαδικασίας όσον αφορά αυτές τις εισαγωγές, καταγωγής Ταϊβάν (ΕΕ L 71, σ. 1), και, αφετέρου, αίτημα βάσει του άρθρου 241 ΕΚ με σκοπό να κηρυχθούν ανεφάρμοστες οι διατάξεις του κανονισμού 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ 1996, L 56, σ. 1), καθόσον αυτές στηρίζουν τις προσβαλλόμενες διατάξεις που περιέχονται στον κανονισμό 428/2005.
   Διατακτικό
   Το Πρωτοδικείο αποφασίζει:
   
               1)
            
            
               Ακυρώνει το άρθρο 2 του κανονισμού (ΕΚ) 428/2005 του Συμβουλίου, της 10ης Μαρτίου 2005, για την επιβολή οριστικού δασμού αντιντάμπινγκ στις εισαγωγές μη συνεχών ινών από πολυεστέρες, καταγωγής Λαϊκής Δημοκρατίας της Κίνας και Σαουδικής Αραβίας, για την τροποποίηση του κανονισμού (ΕΚ) 2852/2000 για την επιβολή οριστικού δασμού αντιντάμπινγκ στις εισαγωγές μη συνεχών ινών από πολυεστέρες, καταγωγής Δημοκρατίας της Κορέας, και για την περάτωση της διαδικασίας όσον αφορά αυτές τις εισαγωγές, καταγωγής Ταϊβάν, καθόσον ο δασμός αντιντάμπινγκ που καθορίζεται για τις εξαγωγές προς την Ευρωπαϊκή Κοινότητα προϊόντων που παράγει και εξάγει η Huvis Corp. υπερβαίνει εκείνον ο οποίος θα επιβαλλόταν αν είχε πραγματοποιηθεί διόρθωση της κανονικής αξίας στο πλαίσιο των εισαγωγικών επιβαρύνσεων και των εμμέσων φόρων κατ' εφαρμογήν της λεγόμενης μεθόδου «input» που ακολουθήθηκε κατά την αρχική έρευνα.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Το Συμβούλιο φέρει τα δικαστικά του έξοδα καθώς και το 70 % των εξόδων της Huvis Corp.
            
         
               4)
            
            
               Η Επιτροπή φέρει τα δικαστικά της έξοδα.
            
         
      (1)  EE C 193 της 6.8.2005.